AQShning Virjiniya shtati Frederiksburg shahrida yengil motorli samolyotning halokatga uchrashi oqibatida 6 kishi hayotdan ko‘z yumgan, deb xabar qilmoqda CNN telekanali. Politsiya ma’lumotlariga ko‘ra, samolyot qo‘nayotgan vaqtda yo‘lakdan chiqib ketib, daraxtga borib urilgan. To‘qnashuv yuz bergach, yong‘in paydo bo‘lgan. Qutqaruvchilar samolyot ichidan 6 kishining jasadini olib chiqishgan. Hozircha, ularning bir shtatdan ekani aytilib, shaxsi aniqlanmoqda.